**Израда Плана развоја општине Нова Варош за период 2022-2029.**

**Белешка са првог састанка Партнерског форума**

**Датум и место:** 27.5.2021. Нова Варош

**А. Сврха састанка/радионице**

* Први састанак Партнерског форума - упознавање партнера из локалне заједнице са циљем и методологијом израде Плана развоја ЈЛС, начином рада, улогама и одговорностима, распоредом активности на изради Плана развоја ЈЛС.

**Б. Кључни резултати**

* Први састанак Партнерског форума представља почетне консултације за израду Плана развоја ЈЛС.
* Уводни говорници су били: Бранко Бјелић, заменик председника општине Нова Варош, Данијела Бобић, експерткиња за економски развој Програма Уједињених нација за развој (УНДП) и Милена Радомировић, програмска директорка за плански систем и јавне финансије Сталне конференције градова и општина (СКГО). Они су направили осврт на следеће теме:
  + Значај који израда Плана развоја има за општину Нова Варош;
  + Циљеви, резултати и компоненте пројекта «Јавне и приватне финансије за развој - обезбеђивање одрживих локалних заједница унапређивањем планирања локалног развоја у Републици Србији», који се финансира из бесповратних средстава словачке развојне помоћи (СловакАид), а спроводи посредством Програма Уједињених нација за развој у Србији (УНДП), а СКГО је имплементациони партнер, а у оквиру којег је обезбеђена подршка за израду планова развоја 5 ЈЛС, међу којима је и општина Нова Варош;
  + Основне новине које доноси Закон о планском систему
  + Значај усклађености планова развоја ЈЛС са циљевима одрживог развоја (Агенда 2030)
* Координаторка Комисије за координацију и израду Плана развоја општине Нова Варош за период 2022-2029. детаљно је представила процес израде Плана развоја у општини Нова Варош. Чланови Партнерског форума су том приликом упознати са активностима које су већ спроведене (припремне активности – уводни састанак, доношење одлуке о започињању израде Плана развоја, идентификација и анализа заинтересованих страна; јачање капацитета запослених у Општинској управи за управљање пројектима; израда првог нацрта социо-економске анализе; организовање радионице за израду SWOT анализе), као и активностима које су планиране да се спроведу, као и роковима за њихову реализацију.
* Након тога је отворена дискусија током које су коментарисане следеће теме:
  + Која методологија је коришћена за анализу заинтересованих страна и на који начин су идентификоване заинтересоване стране које су укључене у Партнерски форум
  + Како се могу и друге заинтересоване стране укључити у процес израде Плана развоја општине Нова Варош за период 2022-2029. године
* Првом Партнерском форуму је присуствовало 43 представника различитих заинтересованих страна из јавног, приватног и цивилног сектора. Листа присутних је дата у прилогу овог документа.

**В. Наредни кораци**

* Записник са првог састанка Партнерског форума општина Нова Варош ће објавити на свом сајту.
* Чланови тематских радних група, као и представници других заинтересованих страна, у наредном периоду би требало да пошаљу коментаре на нацрте SWOT анализа за три области, као и нацрте социо-економских анализа.
* Датум одржавања другог састанка Партнерског форума ће бити накнадно дефинисан.

**Прилози**

Прилог 1 – Презентација са радионице

Прилог 2 – Листа присутних